**ПРИЕТИ ЖАЛБИ И СИГНАЛИ НА „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ-БУРГАС**

**ПРЕЗ МЕСЕЦ НОЕМВРИ 2018 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА****ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 01.11.2018 г. | зелен телефон | Мъртва риба във водоем до пътя до гр.Поморие | РИОСВ-БургасБДЧР-Варна | Извършена е съвместна проверка на водоема, находящ се в местност "Харманите" с БДЧР - Варна. Констатирано е наличие на умряла риба във водната растителност по брега на водоема. Отбрана е еднократна водна проба за изследване по показатели, определени от БДЧР-Варна.При проверката не е констатирано изтичане и заустване на отпадъчни или замърсени води. Няма изведени тръби към водоема. Смесеният поток отпадъчни води от производствената площадка на "Черноморско злато" АД се отвеждат и включват в канализационната система на гр.Поморие, за което е представена фактура. Извършено събиране на мъртвата риба от водоема от Община Поморие. |
| 2. | 04.11.2018 г. | зелен телефон | Двама скай сърфисти в Поморийско езеро | община Поморие | Сигналът е предаден и на община Поморие. |
| 3. | 05.11.2018 г. | зелен телефон | В границата на имот в с.Поляново, общ. Айтос се отглеждат множество животни и се носи непоносима миризма | община Айтос | Извършена е проверка от служители на община Айтос и общинската ветеринарна служба. Установено е, че в имот с.Поляново се отглеждат зайци, папагали и телета. Дадено е предписание от община Айтос на собствениците да се намали броя на животните, съгласно Наредбата за опазване на обществения ред на община Айтос.  |
| 4. | 06.11.2018 г. | жалба | Нерегламентирано сметище до еврейското гробище край гр. Карнобат | РИОСВ-Бургас | Извършена е проверка. Установено е, че на терена има замърсявания, основно с битови отпадъци. В момента се извършва механизирано почистване, след което ще бъдат извозени до ПСО Карнобат. Дадени са предписания на кмета на община Карнобат да се предприемат мерки за недопускане на нови замърсявания. |
| 5. | 08.11.2018 г. | зелен телефон | Остра задушлива миризма в района на площад "Трапезица". | РИОСВ-Бургас | Автоматичната измервателна станция в кв. Д.Езерово и ДОАС системата в к-с "Лазур" не регистрират превишения на пределно-допустимите концентрации на контролираните показатели. |
| 6. | 08.11.2018 г. | зелен телефон | Задушлива миризма от горене на отпадъци от плоскости от мебелни фирми МАКРОНЕКС И СТОК - гр. Бургас, СПЗ, в р-на на КАТ, м-н "МАСТЕРХАУС" | РИОСВ-Бургас | Извършена е проверка на цехове за производство на мебели, собственост на "Макронекс" ЕООД и ЕТ "Сток-88-Стойчо Калудов". В момента на проверките не е установено изгаряне на отпадъци. При извършените и на двата обекта е установено: отпадъците се изхвърлят в специален контейнер, предоставен от фирма "Титан", не е извършена класификация на генерираните отпадъци и не се води отчетност по ЗУО. Дадени са предписания и на двете фирми да извършват класификация на отпадъците и да водят отчетна книга. |
| 7. | 08.11.2018 г. | зелен телефон | Намерена ранена птица до водоем за спортен риболов в гр.Поморие | РИОСВ-Бургас | Извършена е проверка. Намерената птица е от вида бухал, прострелян в крака и крилото. Нуждае се от лечение и на основание чл.39, ал.2, т.2 от ЗБР е изпратен за лечение в Център за диви животни - Стара Загора. |
| 8. | 08.11.2018 г. | жалба | Нерегламентирани депа около водоем в местност "Хармани" | РИОСВ-Бургас | Извършена е проверка на терена, при която се установява наличие на изхвърлени отпадъци. Причинителите на отпадъците са неизвестни. Дадени са предписания на кмета община Поморие за почистване на отпадъците и установяване на причинителите на отпадъците. |
| 9. | 10.11.2018 г. | зелен телефон | Дразнеща миризма на ул."А.Стамболийски" в Бургас | РИОСВ-Бургас | Данните от пунктовете за мониторинг на територията на гр.Бургас, както и данните от мобилната лаборатория на община Бургас не отчитат превишения на ПДК на контролираните замърсители. |
| 10. | 11.11.2018 г. | зелен телефон | Бедстващ лебед без перушина на плаж "Харманите", Созопол | РИОСВ-Бургас | Извършена е проверка. Птицата е от вида Ням лебед, плува във водата. Лебедът е без видими наранявания, с нормално оперение. |
| 11. | 12.11.2018 г. | зелен телефон | Силна неприятна миризма от нефтозавода | РИОСВ-Бургас | Автоматичната измервателна станция в кв.Долно Езерово и мобилната станция на община Бургас, разположена в квартала не отчитат превишения на ПДК на контролираните замърсители. |
| 12. | 12.11.2018 г. | зелен телефон | Пеликан, който не може да лети в нивите в с.Тънково | РИОСВ-Бургас | Извършена е проверка. Птицата е от вида Розов пеликан. Попаднала е в заграден имот. Няма видими наранявания. На основание чл.39, ал.2, т.1 от ЗБР се освобождава в подходящ район. |
| 13. | 13.11.2018 г. |  жалба | Незаконно изграждане на хлораторно съоръжение, трафопост, ел. кабели и водопроводни връзки в имот с идентификатор 67800.13.21 по КК на гр.Созопол | Община Созопол | При извършена проверка в архива на РИОСВ-Бургас е установено, че няма заявено инвестиционно предложение за изграждане на цитираните обекти в посочения имот. РИОСВ не е компетентен орган по Закона за устройство на територията и няма правомощия по премахване на незаконно строителство. |
| 14. | 13.11.2018 г. | зелен телефон | Разкопаване с багер на рекултивирано депо на "Лукойл Нефтохим Бургас" АД и изваждане на технологичен отпадък | РИОСВ-Бургас | Извършена е проверка в землището на кв.Долно Езерово. Констатирано е, че депото за производствени отпадъци е частично оградено, нарушеният терен е между оградата на депото и водното огледало на езеро Вая. В момента на проверката на терена няма техника. В рекултивираната част на депото не се установява нарушаване на терена. |
| 15. | 16.11.2018 г. | зелен телефон | Намерени 2 бр. костенурки на пътя в кв.Ветрен | РИОСВ-Бургас | Извършена е проверка. Екземплярите са от вида шипобедрена костенурка. Настанени са в Център за размножаване и рехабилитация на сухоземни костенурки в с.Баня. |
| 16. | 19.11.2018 г. | електронна поща | Изхвърляне на отпадъци - метален скрап в кв.Долно Езерово | община Бургас | Сигналът е изпратен на община Бургас за предприемане на действия по компетентност.  |
| 17. | 21.11.2018 г. | зелен телефон | Умрели фламинго в Атанасовско езеро | РИОСВ-Бургас | Извършена е проверка. Намерените трупове на фламинго са предоставени на ОДБХ-Бургас за вземане на проби за установяване на болести по птиците. |
| 18. | 22.11.2018 г. | зелен телефон | Ранено соколче в гр.Поморие, ДГ "Детелина" | РИОСВ-Бургас | Извършена е проверка. Намерената птица е от вида малък ястреб. Птицата лежи неподвижно, вероятно с парализирани крака. На основание чл.39, ал.2, т.2 от ЗБР се изпраща за лечение в Център за диви животни - Стара Загора. |
| 19. | 22.11.2018 г. | електронна поща | Поставяне на подземни контейнери в близост до търговски обект на ул."Възраждане" №15, Бургас | РИОСВ-Бургас | Извършена е проверка. Установено е, че в района се извършва подмяна на уличната настилка и тротоарите, включително и изграждане на подземни контейнери за отпадъци. Няма нормативни изсквания за отстояние на съдовете за отпадъци до заведения за обществено хранене. До момента в района е имало контейнери тип "Бобър" и замяната им с подземни такива е по-благоприятно за околната среда. Жалбата е изпратена до РЗИ-Бургас и до ОДБХ-Бургас. |
| 20. | 23.11.2018 г. | зелен телефон | Ранен щъркел на пазара „КРАСНОДАР“ | РИОСВ-Бургас | Извършена е проверка. Намереният щъркел е млад екземпляр. Има открита рана на крилото и не може да лети. На основание чл.39, ал.2, т.2 от ЗБР се изпраща за лечение в Център за диви животни - Стара Загора. |
| 21. | 23.11.2018 г. | зелен телефон | Остра задушлива миризма от "Камертон" (мебелен цех), които изгарят всеки ден производствени отпадъци.  | РИОСВ-Бургас | Извършена е проверка. Установено е, че мебелният цех е на фирма "Макива дизайн" ООД, като цехът се намира в двора на "Камартон България" ЕООД. В цеха има една печка на дърва за отопление. Отпадъците от дейността - парчета от плоскости, дървен материал и ПДЧ, дървесен прах, пластмасови опаковки от лепила и коресилин се съхраняват в обособена дървена постройка до цеха. Не е извършена класификация на генерираните от производствената дейност отпадъци. Не се води отчетност и и няма заверена отчетна книга за образувани производствени и/или опасни отпадъци. Дадени са предписания. |
| 22. | 23.11.2018 г. | зелен телефон | Ранен орел на входа на Бургас | РИОСВ-Бургас | Извършена е проверка. Намерената птица е от вида обикновен мишелов. По време на проверката птицата е мъртва. На основание чл.39, ал.2, т.4 от ЗБР трупът се оставя на мястото, където е намерен. |
| 23. | 26.11.2018 г. | зелен телефон | Намерена сухоземна костенурка на пътя между ул.Патриарх Евтимий и ул.Шейново в Бургас  | РИОСВ-Бургас | Извършена е проверка. Намерената костенурка е здрава и жизнена, освобождава се в подходящ район (ПР "Атанасовско езеро). |
| 24. | 27.11.2018 г. | зелен телефон | Изтичане на отпадъчни води и замърсяване на река от свинеферма до пътя с.Аспарухово - с. Трояново | община Камено | Извършена е проверка от кмета на с.Трояново. Установено е, че подаденият сигнал е неоснователен. |
| 25. | 28.11.2018 г. | електронна поща | Чували с измряла риба от язовир до с.Вресово | БДЧР-Варна | Сигналът е изпратен по компетентност на БДЧР-Варна. |
| 26. | 28.11.2018 г. | жалба | Изтичане на непречистени отпадъчни води в Черно море от ПСОВ Елените | РИОСВ-Бургас | Изготвен e отговор до сигналоподателката. От 2012 година ПСОВ Елените работи без издадено Разрешително за заустване на отпадъчни води от Директора на БДЧР-Варна. За установеното многократно превишение на нормите, определени в Наредба №8 за качество на крайбрежните морски води от Директора на РИОСВ-Бургас е издадена Заповед РД №142/01.11.2018 г. за прилагане на принудителна административна мярка. |
| 27. | 30.11.2018 г. | зелен телефон | Мъртъв делфин пред заведение "Айляк" на централния плаж в Царево | община Царево | Сигналът е изпратен по компетентност на община Царево. |